Proiect

 **G U V E R N U L R E P U B L I C I I M O L D O V A**

 **H O T Ă R Î R E\_\_\_\_\_**

din\_\_\_\_\_\_\_\_\_\_\_\_\_\_\_\_\_\_2016

 Chişinău

 **Cu privire la modificarea destinaţiei unor terenuri şi**

 **iniţierea proiectului de parteneriat public-privat în scopul**

 **asigurării angajaţilor Ministerului Afacerilor Interne cu spaţiu**

 **locativ de seviciu**

În conformitate cu prevederile art. 8 şi 75 din Codul funciar nr. 828-XII din 25 decembrie 1991 (republicat în Monitorul Oficial al Republicii Moldova, 2001, nr. 107, art. 817), cu modificările şi completările ulterioare, art. 6 alin. (1) lit. a) şi art. 12 lit c1) din Legea nr. 121-XVI din 4 mai 2007 privind administrarea şi deetatizarea proprietăţi publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, art. 6 alin. (4) din Legea nr. 91-XVI din 5 aprilie 2007 privind terenurile proprietate public şi delimitarea lor (Monitorul Oficial al Republicii Moldova, 2007, nr. 70-73, art. 316), art. 11 lit, a), c) şi e) din Legea nr. 179-XVI din 10 iulie 2008 cu privire la parteneriatul public- privat Monitorul Oficial al Republicii Moldova, 2008, nr. 165-166), cu modificările şi completările ulteroare, şi în temeiul art. 12 pct. 1) din Legea nr.64-XII din 31 mai 1990 cu privire la Guvern (republicată în Monitorul Oficial al republicii Moldova 2002, nr. 131-133, art. 1018), cu modificările şi completările ulteroare, Guvernul

HOTĂRĂŞTE:

 1.Se modifică destinaţia terenurilor proprietate publică a statului, aflate în gestiunea Departamentului Trupelor de Carabinieri al Ministerului Afacerilor Interne, situate în mun. Chişinău, str. Testemiţeanu,31, număr cadastral 01001010778, cu suprafaţa de 1,5889 ha., terenul cu numărul cadastral 01001010572, cu suprafaţa de 5,7004ha. şi terenul situat în mun. Chişinău, str. Pietrarilor 1/5, număr cadastral 0100201493, cu suprafaţa de 3,8500ha., din terenuri destinaţie specială, în terenuri pentru construcţia spaţiului locativ de serviciu.

 2.Se transmit din domeniul public în domeniul privat al statului terenurile menţionate în punctul 1.

 3.Se acceptă propunerea Ministerului Afacerilor Interne privind aprobarea schimbării destinaţiei terenurilor nominalizate în punctul.1 în calitate de obiectiv al parteneriatului public-privat, conform art. 11 lit. a) şi e) din Legea nr. 179-XVI din 10 iulie 2008 cu privire la parteneriatul public-privat.

 4.Se desemnează Ministerul Afacerilor Interne în calitate de autoritate publică centrală responsabilă de pregătirea termenilor de referinţă pentru elaborarea studiului de fezabilitatea în vederea determinării viabilităţii proiectului de parteneriat public-privat.

 5.Agenţia Realaţii Funciare şi Cadastru va asigura modificarea documentaţiei cadastrale, în conformitate cu prevederile prezentei hotărîri.

 **Prim-ministru PAVEL FILIP**

**Contrasemnează:**

**Viceprim-ministru**

**ministru economiei Octavian CALMÎC**

**Ministru afacerilor interne Alexandru JIZDAN**